ՆԱԽԱԳԻԾ

ՀԱՅԱՍՏԱՆԻՀԱՆՐԱՊԵՏՈՒԹՅԱՆԿԱՌԱՎԱՐՈՒԹՅՈՒՆ

   Ո Ր Ո Շ ՈՒ Մ

 \_ապրիլի 2020 թվականի N - Լ

«ԲՆԱԿՉՈՒԹՅԱՆ ԲԺՇԿԱԿԱՆ ՕԳՆՈՒԹՅԱՆ ԵՎ ՍՊԱՍԱՐԿՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ», «ԱՐՏԱԿԱՐԳ ԻՐԱՎԻՃԱԿՆԵՐՈՒՄ ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՆԵՐԻ ՆԱԽԱԳԾԵՐԻ ՓԱԹԵԹԻ ՎԵՐԱ­­ԲԵՐ­ՅԱԼ ՀԱ­­­ՅԱՍ­­­ՏԱ­ՆԻ ՀԱ­Ն­­ՐԱ­ՊԵ­­­ՏՈՒ­­ԹՅԱՆ ԿԱՌԱ­ՎԱ­­ՐՈՒ­­ԹՅԱՆ ԱՌԱ­ՋԱՐ­­ԿՈՒ­ԹՅԱՆ ՄԱՍԻՆ

----------------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ինմասը՝ Հայաստանի Հանրա­պե­տու­թյան կառա­վա­րությունը որոշում է.

1. Հավանություն տալ «Բնակչության բժշկական օգնության և սպասարկման մասին» օրենքում լրացումներ կատարելու մասին» և «Արտակարգ իրավիճակներում բնակչության պաշտպանության մասին» օրենքում լրացումներ կատարելու մասին» Հայաստանի Հանրապետության օրենքների նախագծերի փաթեթի ([Պ-555-09.04.2020-ԱՍ-011/0](http://www.parliament.am/drafts.php?sel=showdraft&DraftID=11512&Reading=0)) վերաբերյալ Հայաս­տա­նի Հանրապե­տու­թյան կա­­ռա­­վա­րու­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կարգով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

ՎԱՐՉԱՊԵՏ Ն. ՓԱՇԻՆՅԱՆ

 2020թ. \_\_ապրիլի Երևան

«ԲՆԱԿՉՈՒԹՅԱՆ ԲԺՇԿԱԿԱՆ ՕԳՆՈՒԹՅԱՆ ԵՎ ՍՊԱՍԱՐԿՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ», «ԱՐՏԱԿԱՐԳ ԻՐԱՎԻՃԱԿՆԵՐՈՒՄ ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՆԵՐԻ ՆԱԽԱԳԾԵՐԻ ՓԱԹԵԹԻ ՎԵՐԱ­­ԲԵՐ­ՅԱԼ ՎԵՐԱ­­ԲԵՐ­ՅԱԼ ([Պ-555-09.04.2020-ԱՍ-011/0](http://www.parliament.am/drafts.php?sel=showdraft&DraftID=11512&Reading=0)) ՀԱ­­­ՅԱՍ­­­ՏԱ­ՆԻ ՀԱ­Ն­­ՐԱ­ՊԵ­­­ՏՈՒ­­ԹՅԱՆ ԿԱՌԱ­ՎԱ­­ՐՈՒ­­ԹՅԱՆ ԱՌԱ­ՋԱՐ­­ԿՈՒ­ԹՅՈՒՆԸ

 «Բնակչության բժշկական օգնության և սպասարկման մասին» օրենքում լրացումներ կատարելու մասին», ««Արտակարգ իրավիճակներում բնակչության պաշտպանության մասին» օրենքում լրացումներ կատարելու մասին» Հայաստանի Հանրապետության օրենքների նախագծերի փաթեթով, մասնավորապես, առաջարկվում է կարգավորել արտակարգ իրա­վի­ճակ­ներում բժշկական օգնության և սպասարկման կազմակերպման հետ կապված հարա­բե­րու­թյուն­ներ:

Նախագծերի վերաբերյալ հարկ ենք համարում հայտնել հետևյալը.

**1. «Բնակչության բժշկական օգնության և սպասարկման մասին» օրենքում լրացումներ կատարելու մասին» օրենքի նախագծի (այսուհետ` Նախագիծ)`**

1) 2-րդ հոդվածով առաջարկվող դրույթի վերնագիրը խմբագրել` հաշվի առնելով այն հանգամանքը, որ «Բնակչության բժշկական օգնության և սպասարկման մասին» գործող օրենքում (այսուհետ` Օրենք) նման վերտառությամբ հոդված արդեն իսկ գոյություն ունի:

2) 2-րդ հոդվածով առաջարկվող 24.1-րդ հոդվածի 3-րդ մասով նախատեսված դրույթը հանել և ներառել Արտակարգ իրավիճակների նախարարության կողմից շրջանառվող «Աղետների ռիսկի կառավարման և բնակչության պաշտպանության մասին» օրենքի նախագծում:

3) 2-րդ հոդվածով առաջարկվող 24.2-րդ հոդվածը հանել, միաժամանակ լրացում կատարելով Օրենքի 22-րդ հոդվածում: Մասնավորապես` առաջարկում ենք Օրենքի 22-րդ հոդվածի 1-ին մասում «պայմաններով» բառից հետո լրացնել «օրենքով չարգելված այլ աղբյուրներից» բառերը:

**2. «Արտակարգ իրավիճակներում բնակչության պաշտպանության մասին» օրենքում լրացումներ կատարելու մասին» օրենքի նախագծի՝**

1) 1-ին հոդվածն անհրաժեշտ է հանել: Առաջարկը պայմանավորված է այն հանգամանքով, որ արտակարգ իրավիճակներում առողջապահության բնագավառի գործունեության պլանները հաստատվելուց հետո, նշված պլաններից և իրավիճակից ելնելով Կառավարությունը կսահմանի անհատական պաշտպանության միջոցների ցանկը, նվազագույն քանակը, ապահովման, բաշխման, թարմացման ու փոխարինման կարգը.

 2) 2-րդ հոդվածով նախատեսված դրույթն առաջարկում ենք հանել, քանի որ այդ հարաբերությունները կարգավորված են «Աղետների ռիսկի կառավարման և բնակչության պաշտպանության մասին» օրենքի նախագծով:

**ԵԶՐԱԿԱՑՈՒԹՅՈՒՆ**

**«Բնակչության բժշկական օգնության և սպասարկման մասին» ՀՀ օրենքում լրացումներ կատարելու մասին» և «Արտակարգ իրավիճակներում բնակչության պաշտպանության մասին» ՀՀ օրենքում լրացումներ կատարելու մասին» ՀՀ օրենքների նախագծերի՝ ՀՀ պետական բյուջեի եկամուտ­ների էական նվազեցման կամ ծախ­սերի ավելացման վերաբերյալ**

Նախա­­գծերի ընդու­­նումը չի հանգեց­նի ինչպես ՀՀ պետա­­­­կան բյու­ջեի եկամուտ­ների նվա­զեց­ման, այնպես էլ պետական բյուջեի ծախսերի ավելացման: